**Οδηγίες για τις εξετάσεις στα μαθήματα Εισαγωγή στον Προγραμματισμό με C++, Εισαγωγή στην Java, Τεχνικές Προγραμματισμού, Αντικειμενοστραφής Προγραμματισμός**

Οι εξετάσεις των μαθημάτων θα γίνουν με τεστ που περιέχουν ερωτήσεις πολλαπλής ή και συμπλήρωσης κενού μέσω τις πλατφόρμας **moodle** (<https://moodle.cs.ihu.gr/>), με την βοήθεια του **Safe Exam Browser**. Οι εξεταζόμενοι θα έχουν πρόσβαση στην εξέταση **μόνο** μέσα από **Windows απευθείας εγκατεστημένα στον υπολογιστή**. **Δεν υποστηρίζονται** **Virtual Machines**.

Κατεβάστε και εγκαταστήστε την έκδοση 3 του Safe Exam Browser από την [**https://moodle.cs.ihu.gr/SEB\_3.0.0.151\_SetupBundle.exe**](https://moodle.cs.ihu.gr/SEB_3.0.0.151_SetupBundle.exe)

Η εγκατάσταση θα πρέπει να έχει γίνει πριν την εξέταση ώστε ο υπολογιστής σας να είναι ήδη έτοιμος κατά την εξέταση.

Επιπλέον, κατεβάστε από την ασύγχρονη (<https://moodle.cs.ihu.gr/>) το αρχείο **gotomoodle.seb** και σώστε το στην επιφάνεια εργασίας του υπολογιστή με τον οποίον θα συμμετάσχετε στις εξετάσεις. Την εργασία αυτή κάντε την επίσης πριν την εξέταση.

Η εξέταση ανοίγει την ημερομηνία που αναγράφεται στο πρόγραμμα, στις 9:00πμ και κλείνει την ίδια μέρα στις 9:50πμ. Η διάρκεια της εξέτασης είναι 45 λεπτά. Αυτό σημαίνει πως μέσα σε χρονικό διάστημα 50 λεπτών θα σας δοθεί χρόνος 45 λεπτών για την εξέταση. Αν για παράδειγμα κάποιος ξεκινήσει την εξέταση 9:02πμ, στις 9:47πμ θα λήξει ο χρόνος του. Αν όμως κάποιος ξεκινήσει την εξέταση στις 9:15πμ θα έχει μόνο 35 λεπτά αντί για 45. Εκτός του χρονικού ορίου 9μμ-9:50μμ δεν υπάρχει πρόσβαση στην εξέταση.

Την ημέρα της εξέτασης θα πρέπει:

1. Να έχετε ήδη εγκατεστημένο τον Safe Exam Browser
2. Να έχετε ήδη στην επιφάνεια εργασίας σας το **gotomoodle.seb**
3. Να έχετε ήδη βγάλει από το startup των Windows κάθε εφαρμογή επικοινωνίας, π.χ. skype, bluetooth, κλπ.
4. Θα πρέπει να θυμόσαστε user name και password2. Από αυτό το σημείο και μετά η **αυτόματη συμπλήρωση password** από password managers **δεν υποστηρίζεται**.
5. Κλείστε **όλες** τις εφαρμογές συμπεριλαμβανομένων των web browsers.
6. Κάντε reset στον υπολογιστή σας
7. Ενεργοποιήστε το gotomoodle.seb (double click).

Το σύστημα θα καλέσει τον Safe Exam Browser o οποίος θα σας ζητήσει κωδικό, μια ή δύο φορές. Δώστε **abc123**. Στην συνέχεια, θα σας κατευθύνει στην ασύγχρονη όπου αφού κάνετε login και επιλέξετε το μάθημα σας, θα ενεργοποιήσετε την δραστηριότητα **Ερωτήσεις** στο τμήμα **Εξετάσεις Σεπτεμβρίου 2020** που θα εκκινήσει την εξέταση σας.

**ΠΡΟΣΟΧΗ**: Αν μπείτε πριν τις 9:00πμ, η δραστηριότητα **Ερωτήσεις** θα είναι κλειδωμένη. Στην περίπτωση αυτή κάντε refresh από τις 9:00πμ και μετά ώστε να την ξεκλειδώσετε.

Κατά την διάρκεια της εξέτασης, οι ερωτήσεις θα έρχονται διαδοχικά. Εφόσον έχετε απαντήσει σε μια ερώτηση, θα έρχεται η επόμενη χωρίς να μπορείτε να επιστρέψετε πίσω και να διορθώσετε μια απάντηση σε προηγούμενη ερώτηση.

1. **ΠΡΟΣΟΧΗ**: Εφαρμογές που υποστηρίζουν επικοινωνία μέσω Internet, π.χ. skype, Bluetooth, κλπ, θα πρέπει να έχετε φροντίσει να μην τρέχουν αυτόματα κατά την εκκίνηση των Windows. Σε διαφορετική περίπτωση είναι πιθανό να μην σας επιτραπεί να προχωρήσετε με το test και να αναγκαστείτε να τις κλείσετε εκ των υστέρων με αποτέλεσμα να χάσετε πολύτιμο ή και όλο τον διαθέσιμο χρόνο. Επίσης θα πρέπει να μην τρέχουν οι browsers mozilla firefox, google chrome, κλπ. Σε περίπτωση αδυναμίας τερματισμού αυτών των προγραμμάτων επανεκκινήστε τον υπολογιστή σας πριν την εκκίνηση του τεστ.
2. Θα πρέπει να έχετε ολοκληρώσει την επικαιροποίηση του ιδρυματικού λογαριασμού e-mail σας όπως είχε ανακοινωθεί στην ιστοσελίδα του τμήματος, ενώ στο προφίλ σας (στο moodle) θα πρέπει να έχετε βάλει το σωστό όνομα και επώνυμο με κεφαλαία γράμματα.
3. Πριν την εξέταση δοκιμάστε αν όλα λειτουργούν. Τρέξτε το gotomoodle.seb και διαπιστώστε ότι μπορείτε να μεταβείτε στην συγκεκριμένη εξέταση και να ενεργοποιήσετε την δραστηριότητα **Ερωτήσεις.** Δεν θα μπορέσετε να συμπληρώσετε το τεστ καθώς είναι κλειδωμένο μέχρι την ημερομηνία της εξέτασης, ωστόσο θα έχετε ελέγξει ότι ο Safe Exam Browser λειτουργεί στον υπολογιστή σας χωρίς πρόβλημα. Αν συναντήσετε κάποιο πρόβλημα, επικοινωνήστε μαζί μου έγκαιρα μέσω skype, skype name:lefteris.moussiades.